Video Lavrov ameninţă Republica Moldova cu războiul. Susține că transmis Guvernului de la Chişinău să înceteze procesul de alipire la România
Serghei Lavrov, ministrul rus al afacerilor externe, ameninţă indirect Republica Moldova cu războiul. Oficialul susţine că a transmis Guvernului de la Chişinău să înceteze procesul de alipire la România. În replică, şeful diplomaţiei din Moldova a afirmat că regimul de la Kremlin nu are dreptul de a ţine lecţii despre democraţie.
Serghei Lavrov este prezent la forumul diplomatic din Antalya, Turcia, şi a declarat că "regimul de la Chişinău calcă pe urmele Kievului".
Serghei Lavrov, ministrul rus al afacerilor externe, ameninţă indirect Republica Moldova cu războiul
"Reluarea formatului de negociere "5+2" privind reglementarea transnistreană ne va permite să continuăm căutarea unor soluții reciproc acceptabile, menținând în același timp integritatea teritorială a Moldovei, dar conducerea română de la Chișinău încearcă să distrugă pentru totdeauna acest instrument", a spus ministrul rus de Externe.
Şeful diplomaţiei de la Chişinău, Mihai Popşoi, a venit imediat cu replica. "Ministrul Lavrov și regimul de la Kremlin nu are niciun drept moral de a ține lecții despre democrație și libertate. Țara care închide în închisori politicienii din opoziție și îi omoară, atacă nejustificat vecinii, nu poate oferi lumii nimic decât sânge și durere", a spus Popşoi.